സമര കേന്ദ്രങ്ങളില് കോണ്ഗ്രസ് നേതാക്കളുടെ സന്ദര്ശനം വാര്ത്തയുണ്ടാക്കാന് എളമരം കരീം തൃശൂര്: ഇന്ത്യയിലെ കര്ഷക സമരങ്ങളെ മാധ്യമങ്ങള് നിസ്സാരവത്കരിക്കുകയും പൈങ്കിളിവത്കരിക്കുകയുമാണെന്ന് സി.ഐ.ടി.യു സംസ്ഥാന ജനറല് സെക്രട്ടറി എളമരം കരീം എം.പി. കേരള കോഓപറേറ്റിവ് എംപ്ലോയീസ് യൂനിയന് സി.ഐ.ടി.യു സംസ്ഥാന സമ്മേളനത്തില് ട്രേഡ് യൂനിയന് പ്രഭാഷണം നടത്തുകയായിരുന്നു അദ്ദേഹം.ഇതിന് ഉദാഹരണമാണ് ലഖിംപൂരിലെ കര്ഷക സമരകേന്ദ്രത്തില് പ്രിയങ്ക ഗാന്ധി സന്ദര്ശിച്ചതുമായി ബന്ധപ്പെട്ട വാര്ത്തകള്. പ്രിയങ്കയെ താല്ക്കാലികമായി പാര്പ്പിച്ചിരുന്ന മുറി അവര് അടിച്ചുവാരുന്നതാണ് മാധ്യമങ്ങള് ആഘോഷമാക്കിയത്. വാര്ത്ത സൃഷ്ടിക്കുക എന്ന ലക്ഷ്യത്തിലാണ് കോണ്ഗ്രസ് നേതാക്കള് സമരകേന്ദ്രങ്ങള് സന്ദര്ശിക്കുന്നത് കര്ഷകര് ഉന്നയിക്കുന്ന പ്രശ്നങ്ങളോട് കോണ്ഗ്രസിെന്റ നിലപാട് ഇനിയും വ്യക്തമല്ല. മൂന്ന് കര്ഷക നിയമങ്ങളാണ് പാര്ലമെന്റില് മോദി സര്ക്കാര് പാസാക്കിയത്.കാര്ഷികോല്പന്നങ്ങള് സ്വതന്ത്ര വിപണിയില് വില്ക്കുമെന്നത് 2019ലെ ലോക്സഭ തെരഞ്ഞെടുപ്പില് കോണ്ഗ്രസിെന്റ തെരഞ്ഞെടുപ്പ് പത്രികയിലുള്ളതാണ്. അതാണ് മോദി സര്ക്കാര് നടപ്പാക്കുന്നത്. സ്വകാര്യവത്കരണത്തിന് മുന്തൂക്കം നല്കി പാര്ലമെന്ററി മര്യാദകള്പോലും പാലിക്കാതെയാണ് പല നിയമങ്ങളും അവതരിപ്പിക്കുന്നതെന്ന് കരീം ആരോപിച്ചു. സി.പി.എം ജില്ല സെക്രട്ടറി എം.എം. വര്ഗീസ്, സ്വാഗതസംഘം ജനറല് കണ്വീനര് സുകു കെ. ഇട്ട്യേശ്ശന് എന്നിവരും സംസാരിച്ചു. പി.എം. വാഹിദ പ്രസിഡന്റ്, എന്.കെ. രാമചന്ദ്രന് ജന. െസക്രട്ടറി തൃശൂര്: കേരള കോഓപറേറ്റിവ് എംപ്ലോയീസ് യൂനിയന് സി.ഐ.ടി.യു സംസ്ഥാന സമ്മേളനം സമാപിച്ചു. പ്രസിഡന്റായി പി.എം. വാഹിദയെയും ജനറല് സെക്രട്ടറിയായി എന്.കെ. രാമചന്ദ്രനെയും ട്രഷററായി പി.എസ്. ജയചന്ദ്രനെയും തെരഞ്ഞെടുത്തു. പി. ജാനകി, കെ.കെ. സുരേഷ് കുമാര്, എ. പ്രദീപ്, ടി.സി. രാജശേഖരന്, കെ. ബാബുരാജ്, കെ. സുജയ, സി.ഡി. വാസുദേവന് വൈസ് പ്രസി. എം.എന്. മുരളി, പി.ജി. ഗോപകുമാര്, കെ.ബി. ജയപ്രകാശ്, ബി. അനില്കുമാര്, ആര്. രവീന്ദ്രന്, ടി.സി. വിനോദ്, എം.എം. മനോഹരന് സെക്ര. 57 അംഗ സംസ്ഥാന കമ്മിറ്റിയെയും തെരഞ്ഞെടുത്തു.